cyanic-selkie/wikianc huggingface dataset:
Kirjopapurikko
Kirjopapurikko on yleisväriltään hopeanharmaa. Siipien reunoissa yläpinnalla kullanruskean reunustamien tummanruskeiden soikioiden helminauha, alapinnassa kelta-mustat silmäkuviot.
Tuija Välipakka
thumb|Tuija Välipakka Tampereen Kirjamessuilla 2012. Tuija Välipakka (s. 3. elokuuta 1967 Hämeenlinna) on tamperelainen kirjailija. Häneltä on julkaistu useita runokokoelmia, romaaneja ja tietokirjallisuutta.
Välipakka on opiskellut runoutta ja proosaa Viita-akatemiassa. Hänen esikoisrunokokoelmansa Lasimorsian ilmestyi vuonna 2003. Välipakan ensimmäinen romaani Härkätanssija ilmestyi vuonna 2004 ja toinen romaani Maailman vahvin tyttö vuonna 2007. Vuonna 2007 ilmestyi Välipakan ja Arja Lehtosaaren toimittama narsismia käsittelevä tietokirja Sata tapaa tappaa sielu: Narsismin uhrit kertovat. Välipakka on käsitellyt samaa teemaa myös romaanissaan Härkätanssija. Välipakka on myös kirjoittanut lastenrunoja Yle TV1:n Lastenohjelmien vuonna 1998 esittämään Runokynä-sarjaan (toim. Laura Lilja-Haataja).
Välipakan puoliso on lastenkirurgian erikoislääkäri Jarmo Välipakka, ja heillä on kolme tytärtä. Välipakan eno oli iskelmäsanoittaja ja levytuottaja Vexi Salmi.
I Want It All
I Want It All on brittiläisen rock-yhtye Queenin kappale yhtyeen levyltä The Miracle. Kappale on koko yhtyeen yhdessä säveltämä. Yhtyeen kitaristi Brian May laulaa kappaleesta B-osan. Kappaleesta on kaksi eri versiota; albumiversio ja kuuluisampi singleversio, joka on esimerkiksi yhtyeen Greatest Hits II -albumilla. Singleversio alkaa sanoilla "I want it all, I want it all, I want it all and I want it now", mutta albumiversio alkaa Brian Mayn kitarariffillä. Kappaleen lopussa tulee hevimusiikille tyypillinen kohta, jossa rummut lyövät nopeasti ja kitaralla tulee nopeaa venytyssoittoa. Kappale onkin yksi Queenin raskaimmista kappaleista Innuendon ja Hitmanin ohella.
Single ylsi Suomen virallisen listan sijalle 6.
Markus Koivula
Markus Koivula (s. 25. maaliskuuta 1993) on suomalainen pikajuoksija. Hän on edustanut vuodesta 2008 lähtien Tampereen Pyrintöä ja hänen valmentajinaan toimivat Heikki Koivula ja Mauri Salomäki.
Koivula on ollut parhaimmillaan viidentenä 200 metrin juoksussa Kalevan kisoissa vuonna 2016. Lisäksi viestijuoksun SM-kisoissa hän on saavuttanut Tampereen Pyrinnön joukkueessa 4 × 400 metrin viestijuoksussa kultaa vuonna 2016 ja pronssia vuonna 2014. 4 × 100 metrin viestijuoksussa Koivula voitti kultaa vuonna 2013 ajalla 40,77 s. Sisäratojen SM-kilpailuista Koivula voitti kultaa 4 × 300 metrin viestistä vuonna 2016.
Längelmäveden alue
pienoiskuva|Längelmävettä ilmakuvassa. Längelmäveden alue (vesistöaluetunnus 35.72) on Längelmäveden ja Hauhon reittien valuma-alueessa sijaitseva toisen jakovaiheen alue, jonka pinta-ala on 1 065,24 neliökilometriä. Alueen järvisyys on 22,77 %. Vesistön alueen alarajana on Kaivannon kanava, jonka koko yläpuolisen valuma-alueen pinta-ala on 2 179,7 neliökilometriä ja sen järvisyys on 16,75 %. Reitin vedet laskevat kanavasta seuraavaksi Mallasveden ja Pälkäneveden alueeseen (35.71).
Alueen kuvaus
Kolmannen jakovaiheen alueita ovat seuraavat yhdeksän aluetta tai valuma-aluetta. Sisennetyt alueet laskevat ensimmäiseen alueeseen:
Lisäksi Längelmäveteen laskevat toisen jakovaiheen valuma-alueet Venehjoen valuma-alue (35.74) ja Vesijärven valuma-alue (35.73) ja Koljonselkään Leppähampaanjoen valuma-alue (35.75) ja Pääskylänjoen valuma-alue (35.76).
Längelmäveden lähialue (35.721)
Viranomaisten käyttämä vesistöalueen nimitys Längelmäveden alue sisältää Koljonselän ja muita ympäröiviä vesistöalueita, joten viranomaisilla on Längelmäveden lähiympäristölle oma nimityksensä Längelmäveden lähialue. Se sisältää Längelmäveden lisäksi sellaisia vesistöjä, jotka laskevat suoraan nimikkojärveensä. Lähialueen ulkopuolelle on jätetty (katso alla) Kuhmajärvenojan valuma-alue (35.727), jossa on Kuhmajärvi, Uiherlanjoen valuma-alue (35.726), joka sisältää Eräjärven, Keljonjärven valuma-alue (35.728), missä on Keljonjärvi, sekä Myllyojan valuma-alue (35.729), jossa sijaitsee Kirkkojärvi. Kaksi viimeistä järveä voisi lukea Längelmäveden lahdiksi, vaikka nykykäytäntö onkin toinen. Lähialueella sijaitsee 30 yli hehtaarin suuruista järveä tai lampea.
Längelmäveden pohjoisosa on nimeltään Pappilanselkä ja siellä sijaitsee Oriveden keskustaajama. Pappilanselkään laskee lähiympäristöstä 12 järveä. Niistä huomattavimmat ovat Rajalahti, Pahujärvi, Koskuenjärvi ja Iso Teerijärvi. Pappilanselän vastakkaisella puolella Enonselän ympäristössä sijaitsee 10 järveä. Enonselän Aittolahteen laskee entinen järvenlahti Tervaniemenlahti. Enonselän eteläpuolen ylängölle jäävät Nuuruslahteen laskevan Tervaojan valuma-alueen järvet. Niistä on mainittava Pentojärvi, Tervajärvi, Kalliojärvi ja Pikkujärvi. Längelmäveden etelärannan lähialueen vyöhyke on kapea ja sieltä voidaan nostaa esille vain Pietijärvi ja Raikunjärvi. Pohjoisrannta on vastavanlainen ja sieltä on mainittava Pikkujärvi, Salaksenjärvi ja Nuorronjärvi.
Koljonselän alue (35.722)
Koljonselkä on järvenä oikaeastaan osa Längelmävettä, mutta koska järvialtaita erottavat salmet ovat kapeat ja viranomaiset tilastoivat altaita kuin erilliset järvet, lienee viisianta seurata tätä menettelyä. Koljonselkä laskee Längelmäveteen Koppalassa. Koljonselkään laskee pohjoisesta Leppähampaanjoen valuma-alue (35.75, katso yllä), joka käsitellään omassa yhteydessä. Siihen laskevat myös Äväntäjärveltä, Eväjärveltä ja Iso-Löytäneeltä laskujoket, joita käsitellään alempana. Tässä yhteydessä on helpointa esitellä Koljonselän lähialueen vesistöjä.
Järveen laskee sen lähialueelta 40 yli hehtaarin kokoista järveä tai lampea. Ne sijaitsevat melko tasaisesti jakautuneena järvialtaan eri puolilla. Yksi järvirypäs löytyy Länkipohjan koillispuolelta. Sieltä laskee ylänköalueelta järviketjuna 12 järveä, joista suurimmat ovat Valkeajärvi, Liivesjärvi ja Sulunjärvi. Näiden eteläpuolella Karviansalmen ja Längelmäen kirkonkylän vaiheilla on yhdeksän järveä, joista suurimmat ovat Syväjärvi, Pitkävesi ja Junkinlahti. Eteläpuolella sijaitsevat yksittäiset järvet Löytäneenlahti Västilässä ja Mikkolanjärvi Leväslahdella.
Järvialtaan pohjoispuolella on Äväntäjärven valuma-alueen laskujoen Talviaistenjoen alla muutama järvi. Tärkein niistä on Lopenselkä, mutta mainittava on myös Harolanlahti, Eskolanjärvi, Oinasjärvi ja Raidistonjärvi. Loput luoteispuolen järvistä sijaitsevat yksittäin eri puolilla. Tällaisia ovat esimerkiksi Eräsjärvi ja Vähäjärvi Eräslahdella ja Nuottajärvi Oriveden lähellä. Leppähampaanjoen valuma-alueen viimeiset järvet Laasojärvi ja Aurikkojärvi ovat Koljonselän lähellä, mutta kuuluvat eri vesitöalueeseen.
Eväjärven valuma-alue (35.723)
Eväjärven valuma-alueen pääjärvi on Eväjärvi, jonka laskujoki on Haapaoja. Haapaoja laskee Koljonselän Säkkiin valtatien 9 ja Orivesi-Jyväskylä-rautatien alitse Länkipohjassa Vilkkilän kylässä. Valuma-alueella sijaitsee yli hehtaarin kokoista järviä tai lampia yli 50, jotka ovat yhteydessä toisiinsa lyhyiden ojien ja purojen kautta. Eväjärven lisäksi merkittävin yläjuoksun järvi on Kuusjärvi, mutta laskureitin varrelta voidaan merkittäviksi nimetä myös Kalkunjärven, Myllyveden ja Väärä-Kalkun.
Äväntäjärven valuma-alue (35.724)
Valuma-alueen pääjärvi on Äväntäjärvi, joka on samalla sen suurin järvi. Sen laskujoki Talviaistenjoki laskee Harolanlahden kautta Lopenselkään, jolla on kaksi laskureittiä Koljonselkään. Äväntäjärven yläpuolella on kaksi järveä Nautajärvi ja Ristijärvi, joihin laskevat suurin osa muista valuma-alueen järvistä. Muita isoja järviä ovat Urtimojärvi ja Iso-Röyhkönen.
Västilänjoen valuma-alue (35.725)
Valuma-alue on pieni, mikä näkyy alueella olevien järvien pienenä määränä. Suurin järvi on Iso-Löytäne, joka on Västilänjoen pääjärvi. Siihen laskevat vain Kiikanjärvi, Pirttijärvi ja Kolmisoppinen omia laskuojiaan myöten. Kun edelliset laskevat Iso-Löyttäneen kautta Västilänjoessa, laskevat Pirttijärvi ja Vuorijärvi yhteistä ojaa myöten Västilänjoen alajuoksulle.
Peter MacNicol
Peter MacNicol (s. 10. huhtikuuta 1954 Dallas, Yhdysvallat) on yhdysvaltalainen näyttelijä. Hänet tunnetaan muun muassa roolistaan elokuvassa Sofien valinta (1982). Vuonna 2001 hänet palkittiin parhaan miessivuosan Emmyllä roolistaan komediasarjassa Ally McBeal (1997–2002).
Längelmäveden alue
Uiherlanjoen valuma-alue (35.726)
Valuma-alueen pinta-ala on pieni ja se muodostuu Eräjärvestä, joka on alueen pääjärvi. Siihen laskee noin kymmenen pikkujärveä, jotka ovat Kalaton, Nikkilänjärvi, Omenajärvi, Perhojärvi, Ruutanajärvi, Sinijärvi, Toisjärvi, Vihasjärvi ja Yrttijärvi.
Marc Lévy
thumb|Marc Lévy Marc Lévy (s. 16. lokakuuta 1961, Boulogne-Billancourt, Ranska) on ranskalainen kirjailija.
Längelmäveden alue
Kuhmajärvenojan valuma-alue (35.727)
Järven laskuoja on nykyään nimeltään Vuoto. Se laskee Längelmäveden Enonselän lahdenpohjukkaan ja se laskee siihen Enonselän kaakkoispuolelelta Kuhmajärvenojan valuma-alueen vesiä. Valuma-alueen pinta-ala on pieni ja siinä sijaitsee kaksi järveä: Kuhmajärvi ja Peräjärvi.
Keljonjärven valuma-alue (35.728)
Keljonjärven valuma-alueen muoto on pitkänomainen ja se ulottuu Laipanmaalle asti. Valuma-alueen pääjärvi on Keljonjärvi, johon kaikki vedet kerääntyvät ennen laskemistaan Längelmäveden Saksiselälle. Järven tulo-oja on Myllyoja, johon myös Holtanoja yhtyy. Valuma.alueella on 16 järveä tai lampea. Niistä huomattavimmat ovat Holtanojaan laskevat Iso Kaakkojärvi ja Pikku Kaakkojärvi sekä Myllyojaan yhtyvä Ojajärvi. Myllyoja on valuma-alueen pääuoma, joka saa alkunsa Iso Saksijärvestä. Siihen laskeva Lammasoja tuo vettä valuma-alueen takaosista asti. Sen suurimmat järvet ovat esimerkiksi Vähä-Saksijärvi, Elamonjärvi, Iso-Laippa ja Haukijärvi.
Myllyojan valuma-alue (35.729)
Valuma-alue on pienempi kuin Keljonjärven valuma-alue ja sen pääjärvi on Kirkkojärvi. Alueen muoto on pitkänomainen ja sen itäpää ulottuu Laipanmaan eteläpuolelle asti. Kirkkojärveen laskevat suoran Töykänäsjärvi, Lahnajärvi ja Pakkalanjärvi. Muut järvet laskevat Myllyojaan, joka vuorostaan laskee Längelmäveden Isoniemenselkään. Näitä järviä ovat Hangaslahti, Iso-Jauksa ja Perälahti.
Marc Lévy
Lévy opiskeli Paris-Dauphinén yliopistossa. Hän on asunut vuosina 1984–1991 Yhdysvalloissa, jossa hän perusti kaksi tietokonegrafiikkaan erikoistunutta yritystä. Hänellä on ollut myös sisustusarkkitehtuuritoimisto.
Lévysta tuli kirjailija leskeksi jäätyään. Hän kirjoitti ensimmäisen kirjansa pojalleen kertomasta tarinasta, jota hän sepitti nukuttaessaan tätä. Sisar luki käsikirjoituksen ja lähetti sen kustantajalle. Et si c’était vrai… kertoo leskeksi jääneeksi miehestä, joka kerran kotiin palatessaan löytää kylpyhuoneestaan nuoren naisen astraalihahmon. Nainen on koomassa, eivätkä muut voi nähdä häntä.
Romaani on käännetty 32 kielelle. Suomeksi se ilmestyi vuonna 2001 nimellä Tapahtui kerran San Franciscossa.... Myöhemmin se julkaistiin uudelleen nimellä Jospa se vain olisi totta… (2005). Lévy myi romaaninsa oikeudet Steven Spielbergille, joka teki siitä elokuvan Jospa se vain olisi totta.
Peter MacNicol
MacNicol syntyi Texasin osavaltiossa ja opiskeli Dallasin sekä Minnesotan yliopistoissa. Hän aloitti uransa teatterissa, mutta on myöhemmin esiintynyt myös televisiossa ja elokuvissa. Tunnetuimpia esimerkkejä ovat komediasarja Ally McBeal, rikossarja Num3rot, jossa hän esitti astrofysiikan tohtori Larry Fleinhardtia, Greyn anatomia sekä elokuvat Ghostbusters II (1989) ja Bean – äärimmäinen katastrofielokuva (1997). Jälkimmäisessä hän esittää Davidia, joka ottaa Mr. Beanin (Atkinson) vastaan Los Angelesissa.
MacNicol esiintyy myös rikossarja C.S.I. Cyberissä ja animaatiosarja Star Wars Rebelsissä. Lisäksi hän esitti Tom Lennoxia 24:ssä sarjan kuudennella tuotantokaudella.
MacNicol on ollut vuodesta 1986 naimisissa Martha Sue MacNicolin (o.s. Cumming) kanssa.
New York Dolls
Yhtyeen musiikki ja tyyli edustivat protopunkia ja glam rockia. New York Dolls lukeutuu punk rockin tärkeimpiin edelläkävijöihin. Yhtye sai nopeasti mainetta erikoisen lavapukeutumisensa ansiosta. Alun perin vitsiksi tarkoitettu meikkaaminen ja naisten vaatteisiin pukeutuminen vakiintui yhtyeen ulkomuodoksi.
New York Dollsilla oli suuri vaikutus 1980-luvun alun glam rock -yhtyeisiin, kuten Hanoi Rocksiin.
Alkuperäinen yhtye
Laulaja David Johansen, kitaristit Johnny Thunders ja Rick Rivets, basisti Arthur "Killer" Kane sekä rumpali Billy Murcia muodostivat yhtyeen vuonna 1971 New Yorkissa. Rivets kuitenkin korvattiin pian muutaman kuukauden kuluttua Sylvain Sylvainilla.
New York Dollsin musiikkiin vaikuttivat perinteinen rhythm and blues, varhainen The Rolling Stones, MC5, The Stooges, amerikkalaisten tyttöyhtyeiden kappaleet sekä glam rockin kehittäjät Marc Bolan ja David Bowie. Yhtyeen ulkoasu oli tyypillinen esimerkki glam rock -tyylistä. New York Dolls yhdisti perinteiseen rocktyyliin androgyynisen ja transvestiittityylisen pukeutumisen.
New York Dollsin ensimmäinen esiintyminen järjestettiin vuonna 1971 kodittomien yömajassa nimeltä Endicott Hotel. Yhtyeelle muodostui pian uskollinen yleisö, kun he esiintyivät sellaisissa New Yorkin paikoissa kuin Coventry, Kenny's Castaway, Mercer Arts Center ja Max's Kansas City. Yhtyettä kävivät kuuntelemassa muun muassa Alice Cooper, Todd Rundgren ja manageri Steve Paul. Yhtye teki läpimurtonsa, kun Rod Stewart pyysi sitä lämmittelijäkseen Lontoon konserttiinsa. Yhtyeen ensimmäinen suuri takaisku oli rumpali Billy Murcian kuolema vuonna 1972. Onnettomuus sattui, kun Murcia oli käyttänyt liikaa huumeita yhdessä alkoholin kanssa eräissä juhlissa ja sammunut. Tämän jälkeen juhlissa olleet teinit laittoivat Murcian kylpyammeeseen ja juoksuttivat hänen päälleen kylmää vettä, jolloin Murcia hukkui. Onnettomuuden aikoihin yhtye oli tekemässä ensimmäistä levytyssopimustaan Englannissa. Vapaaksi jääneen rumpalin paikan otti vastaan Jerry Nolan.
New York Dolls julkaisi ensimmäisen albuminsa New York Dolls vuonna 1973. Levyn musiikillinen tyyli oli aggressiivinen ja räväkkä. Esimerkiksi Stereo Review -lehti totesi New York Dollsin kitaroiden kuulostavan ruohonleikkureilta. Levyn tuotti Todd Rundgren ja sen julkaisi Mercury Records -levy-yhtiö, jonka Paul Nelson oli saanut vakuuttuneeksi yhtyeen kyvyistä. Levyn myynti jäi vaatimattomaksi, mutta se sai hyvät arvostelut. Nykyisin sitä pidetään rock-klassikkona. Esimerkiksi Rolling Stone -popkulttuurilehti on listannut sen kaikkien aikojen 213. parhaaksi albumiksi.
Yhtyeen hajoaminen
Johnny Thunders ja Jerry Nolan lähtivät yhtyeestä vuonna 1975 muodostamaan The Heartbreakersia yhdessä kitaristi Walter Luren ja entisen Television-basisti Richard Hellin kanssa. Jäljelle jäänyt New York Dolls esiintyi eri muusikoiden taustatuen avulla. Tunnetuin New York Dollsin riveissä tänä aikana ollut muusikko oli Blackie Lawless. New York Dolls hajosi lopullisesti vuonna 1977. Hajoamisen syiksi voidaan sanoa Johnny Thundersin ja Jerry Nolanin vakava heroiiniriippuvuus sekä brittiläisen manageri Malcolm McLarenin yhtyeeseen kohdistamat ulkonäkö- ja aatemuokkaukset.
Vaatimattomasta menestyksestään ja hajoamisestaan huolimatta New York Dolls oli ehtinyt tehdä suuren vaikutuksen moniin aloitteleviin punkmuusikoihin.
Yhtyeen hajoamisen jälkeen julkaistiin vielä julkaisemattomista demonauhoista kasetti vuonna 1981. Myöhemmin sama nauha julkaistiin CD:nä ja LP:nä vuoden 2006 alussa.
Yhtyeen uudelleenperustaminen
Brittiläinen rocktähti ja New York Dollsin pitkäaikainen ihailija Morrissey organisoi yhtyeen uudelleenperustamisen elossa olleiden jäsenten eli Sylvainin, Johansin ja Kanen kanssa Meltdown Festivals -tapahtumassa vuonna 2004. Alku näytti lupaavalta Morrisseyn julkaisemien LP:iden ja DVD:iden ja erityisesti elokuvan New York Doll julkaisemisen myötä. Elokuvassa esiintyivät kaikki yhtyeen elossa olevat jäsenet ja se kertoi Kanen näkökulman uudelleen syntyvästä New York Dollsista. Arthur Kane kuitenkin kuoli yllättäen 13. heinäkuuta 2004 leukemiaan.
New York Dollsin vaikutus rockmusiikkiin
New York Dolls vaikutti koko aikakautensa yhtyeisiin ja muusikoihin, kuten KISS, Hanoi Rocks, Blondie, Ramones, XTC, Mötley Crüe, Guns N' Roses, The Damned ja The Smithsin Morrissey. Yhtyeellä oli myös vaikutus The Sex Pistolsiin, jonka kitaristi Steve Jones sanoi häpeävänsä sitä kuinka paljon hän jäljitteli Johnny Thundersia. Erityisesti 1980-luvun alussa Hanoi Rocks muokkasi ja kehitti New York Dollsin sekä Johnny Thunders & The Heartbreakersin aloittamaa glam punkia nostaen tyylisuunnan uudelleen julkisuuteen ja suosioon maailmalla.
New York Dolls Suomessa
New York Dolls on esiintynyt Suomessa seuraavasti:
Melkein vieraissa
Melkein vieraissa on Elements Musicin julkaisema tribuuttilevysarja. Sarjan ensimmäinen levy oli Melkein vieraissa – Tribuutti Leevi and the Leavingsille vuonna 2007. Levysarjan toinen julkaisu, Melkein vieraissa – Nimemme on Dingo julkaistiin 29. lokakuuta 2008.
Volnovah’an piiri
Volnovah’an piiri on hallinnollinen piiri Ukrainan Donetskin alueella. Piirin hallinnollinen keskus on Volnovah’an kaupunki (21 441 as., 2021 ).
thumb|left|160px|Aiempi, ennen heinäkuuta 2020 olemassa ollut Volnovah’an piiri kattoi osin eri alueet kuin uusi piiri. Ukrainan vuoden 2020 aluehallinnollisessa uudistuksessa alueiden alaisten paikallispiirien lukumäärää vähennettiin huomattavasti. Tällöin aiemman Volnovah’an piirin pinta-ala (1 848,0 km²) yli kaksinkertaistettiin 4 457,4 neliökilometriin. Rajoja muutettiin muutoinkin. Itä-Ukrainan sodan seurauksena joitain osia aiemmasta piiristä oli kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.
Ukrainan tilastokeskus arvioi piirin väkiluvuksi 141 797 (1.1.2021; 99 546 as., 1.1.2017). Kaupunkilaisiksi heistä tilastoitiin Volnovah’an ja Vuhledarin (14 432 as.) kaupunkien sekä yhdeksän kaupunkityyppisen taajaman asukaat (Andrijivka 2 557 asukasta, Blahodatne 1 063 as., Velyka Novosilka 5 365 as., Volodymyrivka 6 160 as., Hrafske 387 as., Donske 4 641 as., Myrne 1 655 as., Novotroitske 6 445 as. ja Olhynka 2 975 as.).
Qualcomm
Qualcomm Inc. on yhdysvaltalainen elektroniikka- ja puolijohdevalmistaja, jonka päätuotteita ovat matkapuhelinten ja langattoman tiedonsiirron komponentit, tiedonsiirtostandardien kehittäminen ja satelliittipaikannusjärjestelmät. Yritys on listattu NASDAQ-pörssissä ja sen kotipaikka on San Diego Kaliforniassa.
Historia
Yrityksen perustivat Irwin Jacobs ja Andrew Viterbi vuonna 1985.
Latukka
Latukka on sukunimi, joka on muun muassa seuraavilla suomalaisilla henkilöillä:
Qualcomm
Historia
Oman matkapuhelinten valmistuksen Qualcomm myi japanilaisyhtiö Kyoceralle helmikuussa 2000. Teletekniikkaan liittyvät tukiasemaliiketoiminta on myyty ruotsalaisyhtiö Ericssonille. Qualcomm myy Eudora-sähköpostijärjestelmää. Yritys kehittää Loral Space & Communicationsin kanssa Globalstar-satelliittijärjestelmää ja tekee yhteistyötä digitaalisen elokuvajärjestelmän kehittämisessä.
27. lokakuuta 2016 julkaistiin tieto, että Qualcomm ostaa elektroniikkayhtiö NXP Semiconductorsin. NXP Semiconductors on Freescale Semiconductorin omistaja (ent. Motorola).
Vuonna 2021 yhtiö sai valmiiksi Nuvian kaupan, jonka se osti 1,4 miljardin dollarin hinnalla. Nuvia aloitti ARM-suorittimien suunnittelun datakeskuksiin vuonna 2019. Elokuussa 2022 kerrottiin Arm-yhtiön haastavan Qualcommin oikeuteen sanoen ettei Qualcommilla ole oikeutta käyttää Nuvian ARM-suunnitelmia vaikka Qualcommilla on jo ennestään lisenssi ARM-suorittimien käyttöön Snapdragon-sarjassa.
Qualcomm on käyttänyt RISC-V -suorittimia mikrokontrollereissa ja RISC-V on Qualcommin mukaan yksi sen ydintekniikoista. Qualcomm on myös investoinut SiFive-yhtiöön vuonna 2019.
Syyskuussa 2022 yrityksen liikevaihto oli 11,4 miljardia Yhdysvaltain dollaria.
Snapdragon
Qualcomm valmistaa matkapuhelimissa ja taulutietokoneissa paljon käytettyjä Snapdragon-järjestelmäpiirejä. Piirien suoritinytimet perustuvat ARM:n arkkitehtuuriin. Niissä käytetään Qualcommin omia Adreno-grafiikkasuorittimia.
Adreno
Adreno on Qualcommin kehittämä grafiikkasuoritinsarja, joka on usein integroituna Snapdragon järjestelmäpiirillä.
Hexagon
Hexagon on Qualcommin DSP-sarja, joka on usein integroituna Snapdragon järjestelmäpiirillä.
Hexagon tukee Hexagon Vector eXtensions (HVX) SIMD vektorisuoritinlaajennuksia käskykantaan.
Törmälä
Törmälä on sukunimi, joka on muun muassa seuraavilla suomalaisilla henkilöillä:
Pirs
Pirs on Kansainvälisen avaruusaseman kuudes kiertoradalle viety moduuli.
Se on telakointimoduuli, josta voidaan tehdä avaruuskävelyitä Orlan-avaruuspuvulla ja johon miehistöä ja tarvikkeita kuljettavat avaruusalukset voivat telakoitua. Lisäksi siihen telakoituneesta Progress-avaruusaluksesta voidaan siirtää polttoainetta joko Zvezda- tai Zarja-moduuliin. Edelleen polttoainetta voidaan siirtää Pirsin kautta Zvezdasta tai Zarjasta siihen telakoituneeseen Sojuz- tai Progress-avaruusalukseen.
Laukaisu
Pirs laukaistiin Sojuz-raketilla, jossa oli Progress-avaruusalus ylimpänä vaiheena, Baikonurin avaruuskeskuksesta 14. syyskuuta 2001 kiertoradalle. Se kiinnitettiin jo kiertoradalla olleeseen Zvezda-moduuliin.
Take the Crown
Take the Crown on brittiläisen muusikon Robbie Williamsin yhdeksäs studioalbumi, joka julkaistiin 5. marraskuuta 2012. Albumi oli Robbie Williamsin ensimmäinen sooloalbumi sen jälkeen, kun hän palasi Take That -yhtyeeseen. Albumi sai pääosin hyvän vastaanoton ja pääsi kahdeksan maan listaykköseksi myyden puoli miljoonaa kappaletta pelkästään Isossa-Britanniassa.
Yön selkään
Yön selkään (Into the Night) on vuonna 1985 ensi-iltansa saanut yhdysvaltalainen seikkailu- ja komediaelokuva, jonka ohjasi John Landis ja jossa pääosia näyttelivät Jeff Goldblum ja Michelle Pfeiffer. Elokuvassa on runsaasti cameorooleja, joita tekivät kuuluisat elokuvantekijät ja ohjaajat, myös Landis itse. Ääniraita sisältää laulut ”In the Midnight Hour” ja ”Lucille”, jotka esitti blueskitaristi B. B. King.
Juoni
Kun Jeff Goldblumin esittämä Ed Okin, unettomuudesta kärsivä ja onneton mies, saa selville että hänen vaimollaan on suhde toisen miehen kanssa, hän lähtee ajamaan päämäärättömästi ympäri Los Angelesia. Hän saapuu lentokentälle, jossa hänet yllättää kaunis jalokivien salakuljettaja, Diana (Michelle Pfeiffer), joka tulee Edin autoon ja pyytää häntä ajamaan pois, että Diana pääsisi pakoon neljältä iranilaiselta poliisiagentilta, jotka jahtaavat häntä. Diana pyytää Ediä ajamaan hänet useisiin paikkoihin, ja Ed tulee sotkeutuneeksi mukaan Dianan ahdinkoon. Ed saa selville, että Diana on salakuljettanut maahan arvottomia smaragdeja ja häntä ovat pitkään ajaneet takaa useat henkilöt, kuten mainitut SAVAKin agentit ja brittiläinen palkkamurhaaja (David Bowie).
Cameoroolit
John Landis esiintyy elokuvassa itsekin iranialaisen kätyrin sanattomassa roolissa. Hänen lisäkseen elokuvassa ovat myös:
Arvosteluja
Yön selkään sai arvostelun 38 % Rotten Tomatoesiin, jossa se sai paljon sekalaista kritiikkiä. Vincent Canby New York Timesissa kirjoitti: ”Osa Into The Nightista on hauskaa, suuri osa siitä on irvokasta ja se on kokonaan kuin sisäpiirielokuva Bel Air-piirin elokuvantekijöille jotka katsovat toistensa elokuvia.” Hän antoi kiitokset kahdelle päänäyttelijälle. Variety-lehti kirjoitti että ”elokuva yrittää toisinaan saada naurua aikaiseksi liian kovasti ja toisinaan taas jännitystä”, ja myös siinä kiitetään Jeff Goldblumin esiintymistä.
Jotkut kriitikot tekivät suuren numeron useista Landisin ystävien cameo-esiintymisistä. Roger Ebert Chicago Sun-Timesissa kirjoitti: ”Jos minä olisin ollut jonkun näyttelijätähden agentti, olisin varmasti valittanut Landisin toiminnasta.” Time Out kirjoitti: ”Suosittujen elokuvantekijöiden näkeminen pikkurooleissa vaikuttaa merkityksettömältä, mutta David Bowie tekee loistavan esiintymisen brittipalkkamurhaajana, ja kaksi tähtinäyttelijää ovat loistavia.”
Saluunojen sulotar
Saluunojen sulotar (Lust in the Dust) on vuoden 1985 elokuva, jonka pääosissa olivat Divine, Tab Hunter, Cesar Romero ja Lainie Kazan, ja jonka ohjasi Paul Bartel. Elokuva sai nimensä vuoden 1946 elokuvalle Kaksintaistelu auringossa (Duel in the Sun) annetusta lempinimestä.
Juoni
Tanssisalityttö Rosie Velez (Divine), joka on eksynyt aavikolle, saa apua asemies Abel Woodilta (Tab Hunter). Chili Verden pikkukaupungin Marguerita Venturan (Lainie Kazan) saluunassa leviää sana kulta-aarteesta, ja se johtaa Abelin konfliktiin lainsuojattoman Hard Case Williamsin (Geoffrey Lewis) ja hänen jenginsä kanssa.
Musiikki
Laulujen säveltäjä: Karen Hart
Duetto
Duetto on musiikkiteos, joka on sävelletty kahta esittäjää varten.
Renessanssimusiikissa duetosta, joka oli sävelletty harjoituskappaleeksi opettajalle ja oppilaalle, käytettiin nimitystä bicinium.
The Ego Has Landed
The Ego Has Landed on Robbie Williamsin ensimmäinen kokoelma-albumi. Se julkaistiin toukokuussa 1999. Albumi sisälsi kappaleita kahdelta ensimmäiseltä levyltä.
American Football Conference
200px|right
American Football Conference (AFC) on toinen kahdesta amerikkalaisen jalkapallon ammattilaisliigan National Football Leaguen eli NFL:n konferensseista. AFC syntyi, kun kaksi ammattilaisliigaa, American Football League (AFL) ja National Football League yhdistyivät vuonna 1970. Entisen NFL:n joukkueista Cleveland Browns, Pittsburgh Steelers ja Baltimore Colts siirtyivät AFC:en kymmenen entisen AFL-joukkueen lisäksi. Loput NFL-joukkueet muodostivat National Football Conferencen (NFC:n).
Alkuaikoina jako ei miellyttänyt faneja, koska entiset kiistakumppanit eivät välttämättä enää uudelleenjärjestelyn myötä kohdanneet runkosarjassa. Entisten AFL-joukkueiden fanit olivat tuohtuneita myös siitä, että AFL käytännössä lakkasi olemasta ja joukkueet sulautuivat yhdeksi liigaksi. Liigojen välinen kilpailu toi väriä ja jännitteitä myös yksittäisten otteluiden välille. Jos 1960-luvulla NFL:n imago oli itsetietoisen putipuhdas ja urheilun parhaita arvoja korostava, AFL:n joukkueiden normeja, pukeutumis- ja käyttäytymiskoodeja vastustavat pelaajat olivat antisankareita, joita fanit tukivat raivoisasti. Asetelma oli kärjistettynä "hyvä ja perinteikäs" NFL vastaan "paha ja opportunistinen" AFL.
Liigojen yhdistymisen jälkeen AFC:en on liittynyt viisi joukkuetta ja kaksi on siirtynyt NFC:en, jolloin molempien konferenssien joukkueiden määrä on tasaantunut kuuteentoista. Kun Seattle Seahawks ja Tampa Bay Buccaneers liittyivät NFL:een kaudella 1976, ne sijoitettiin väliaikaisesti NFC:en ja AFC:en yhdeksi kaudeksi, mutta jo 1977 joukkueet vaihtoivat konferensseja keskenään. Jacksonville Jaguars liittyi NFL:en ja AFC:en vuonna 1995. Vielä yhden uudelleenjärjestelyn myötä Seahawks palasi NFC:en vuonna 2002.
Cleveland Brownsin joukkueen muutettua Baltimoreen vuonna 1996 joukkueesta tuli Baltimore Ravens, mutta ehtona oli se, että Cleveland sai pitää joukkueen nimen käyttöoikeuden ja paikan NFL:ssä. Kolme vuotta myöhemmin, kaudella 1999 uusi Cleveland Browns aloitti toimintansa.
Kun Houston Oilers lähti Houstonista vuonna 1997, NFL ja Houstonin omistaja Bud Adams eivät päässeet sopimukseen Ravensin ja Brownsin tapauksen kaltaisesta järjestelystä. Kun Adamsin Oilers muuton myötä sai uuden kotikaupungin ja nimen (Tennessee Titans), hän vaati NFL:n johdolta, että "Oilers"-nimeä ei saisi antaa enää millekään joukkueelle. Kun vihdoin vuonna 2002 Houstoniin perustettiin uusi AFC-joukkue, se nimettiin Houston Texansiksi.
Jokaisen NFL-runkosarjan loputtua pelataan pudotuspelisarja, johon pääsee kuusi AFC:n joukkuetta. Pudotuspelipaikka myönnetään automaattisesti neljälle divisioonavoittajalle. Kaksi muuta joukkuetta jatkavat nk. villeinä kortteina AFC:n parhaimman voitto–tappio-suhteen perusteella. AFC:n pudotuspelien kaksi parasta joukkuetta kohtaavat AFC:n mestaruusottelussa, jonka voittaja saa palkinnoksi Lamar Hunt Trophyn ja paikan NFL:n loppuottelussa, Super Bowlissa. Toinen Super Bowl -joukkue selvitetään samalla järjestelmällä NFC:stä.
Herrasmiesmaanviljelijän käsikirja
Herrasmiesmaanviljelijän käsikirja ( tai De agri cultura, ”Maanviljelystä”) on 200- ja 100-lukujen taitteessa eaa. eläneen Marcus Porcius Cato vanhemman kirjoittama teos, joka antaa maanviljelykseen liittyviä käytännön ohjeita. Se on varhaisin säilynyt latinankielinen proosateos. Teoksella oli paljon vaikutusta myöhempään latinankieliseen kirjallisuuteen antiikissa ja keskiajalla.
Historia
Cato vanhempi kirjoitti teoksen noin vuonna 160 eaa. Herrasmiesmaanviljelijän käsikirja on Caton ainoa kokonaan säilynyt teos ja samalla varhaisin säilynyt latinankielinen proosateos. Eräänä teoksen esikuvana on Hesiodoksen eeppinen runoelma Työt ja päivät. Teos osoittaa myös, että Cato on tuntenut aikaisempaa kreikkalaista luonnon- ja lääketieteellistä kirjallisuutta.
Teos on tarkoitettu ensisijaisesti tilanomistajille, mutta se antaa neuvoja myös tilanhoitajille. Caton neuvot koskevat lähinnä Keski- ja Etelä-Italian pieniä maatiloja, joiden pääasiallinen tulonlähde oli viinin ja oliivien viljely.
Caton teksti on jossain määrin hajanaista ja viimeistelemättömän oloista. Teoksella oli kuitenkin paljon vaikutusta myöhempään latinankieliseen kirjallisuuteen, ja muut roomalaiset kirjailijat lainaavat Catoa usein. Vaikutteita Caton yksinkertaisesta tyylistä saivat muun muassa Cicero, Marcus Terentius Varro, Lucius Junius Moderatus Columella, Sallustius, Titus Livius ja Vergilius. Teoksen vaikutus jatkui vielä keskiajallakin.
Teoksen on kääntänyt suomeksi klassillisen filologian emeritusprofessori Paavo Castrén vuonna 2006.
Sisältö
Caton teos pyrkii auttamaan maanviljelijöitä tekemään oman tilansa kannattaviksi. Kirja koostuu 162 suhteellisen lyhyestä luvusta. Esipuheessa Cato toteaa, että maanviljelys on paras keino ansaita tuloja ja että maanviljelijöitä pidetään yleensä kunnon kansalaisina.
Tämän jälkeen Cato käsittelee maatilan hankkimista, tilanomistajan ja tilanhoitajan tehtäviä ja velvollisuuksia, sekä erityyppisiä viljelyksiä ja niillä tarvittavia asioita, kuten henkilökuntaa ja varusteita. Tämän jälkeen Cato antaa ohjeita maatalon ja tilan eri rakennusten rakentamiseksi. Maatilalla kannattaa olla tuotteille säilytystilaa, jotta tuotteet voidaan myydä silloin, kun niistä on puutetta ja hinta on korkein. Samalla hän antaa yksityiskohtaisia ohjeita muun muassa viinin- ja oliivinpuristimien kokoamisesta. Tästä hän siirtyy käsittelemään itse viljelystoimia sekä eri vuodenaikojen ja sääolojen töitä.
Tämän jälkeen Cato käsittelee härkien ruokkimista sekä orjien osuuksia ruoasta ja näiden vaatettamista. Yleisesti Cato suosii orjien sijaan palkattua työvoimaa, koska se voidaan palkata tai erottaa suhdanteiden mukaan. Erilaisten sekalaisten ohjeiden ohella annetaan ohjeita muun muassa härkien hoitamisesta.
Cato antaa myös ohjeita erilaisista uskonnollisista uhritoimituksista, kuten kylvöuhrista, sadonkorjuu-uhrista ja suovetauriliauhrista; parhaista ostospaikoista; sekä härkien käytöstä juhlapäivinä. Tämän jälkeen käsitellään jälleen tilanhoitajan ja taloudenhoitajattaren tehtäviä, kuten viljelytoimia ja erilaisten sopimusten solmimista.
Torre Caja Madrid
Torre Caja Madrid on 45-kerroksinen pilvenpiirtäjä Madridin kaupungissa Espanjassa. Torre Caja Madrid on 250 metriä korkea, joka tekee siitä Espanjan korkeimman rakennuksen, rakennus on puoli metriä korkeampi kuin Torre de Cristal. Torre Caja Madrid tunnettiin alun perin nimellä Torre Repsol, koska siitä piti tulla Repsol YPF -yhtiön päämaja, mutta Caja Madrid -yhtiö osti sen 815 miljoonalla eurolla vuonna 2007.
Rakennus rakennettiin vuosien 2004–2008 aikana. Sen suunnitteli brittiläinen arkkitehti Norman Foster, ja se on toimistokäytössä.
Shrines
Kappaleet ”Ungirthed,” ”Belispeak,” ”Odebear,” ”Fineshrine” sekä ”Lofticries” julkaistiin singleinä. Isossa-Britanniassa ”Lofticries” julkaistiin 26. marraskuuta 2012 kun taas ”Fineshrine” julkaistiin 4. maaliskuuta 2013. Musiikkivideo kappaleelle ”Lofticries” julkaistiin Pitchforkin YouTube-kanavalla Pitchfork.tv.
Jalkapallon naisten maailmanmestaruuskilpailut 2019 – Lohko F
Jalkapallon naisten maailmanmestaruuskilpailujen 2019 F-lohkossa pelasivat Yhdysvallat, Thaimaa, Chile ja Ruotsi.
Kurinpito
Fair-play-pisteitä käytetään lohkoissa joukkueiden ollessa tasapisteissä. Pisteet lasketaan seuraavalla tavalla:
Zulupohjalta
Zulupohjalta on Klamydian vuonna 1999 julkaistu albumi.
Kappaleet
Säv. & san. V. Jokinen, ellei toisin mainita. Kaikki sovitukset Klamydia.
Venehjoen valuma-alue
Venehjoen valuma-alue (vesistöaluetunnus 35.74) on Längelmäveden ja Hauhon reittien valuma-alueessa sijaitseva toisen jakovaiheen valuma-alue, jonka pinta-ala on 231,3 neliökilometriä. Alueen järvisyys on 6,5 %. Vesistön valuma-alueen alarajana on Längelmävesi, jossa reitin vedet tulevat seuraavaksi Längelmäveden alueelle (35.72).
Osa-alueet
Kolmannen jakovaiheen alueita ovat seuraavat viisi aluetta tai valuma-aluetta. Alueen sisentämisellä havainnollistetaan sitä, että sisennetty laskee vetensä yläpuolella olevaan alueeseen. Nihianjärven alueeseen laskevat siis Taipaleenjoen ja Kooninjoen valuma-alueet ja Enojärven valuma-alue laskee Taipaleenjoen valuma-alueeseen :
Oriselän alue (35.741)
Nihuanjärven pohjoispäähän laskevat yläpuolisten osien vedet ja ne virtaavat seuraavaksi Oriselän alueelle. Valuma-alueen pääuoma muodostuu siten Nihuanjärvestä alkavasta järvien ketjusta, joka Nihuanjoen jälkeen jatkuu luettelomaisesti kerrottuna Saunalammi, Kartunsalmi, Laahus, Äijästensalmi, Myllyhauta, Särkänsalmi, Oriselkä ja Venehjoki. Vesireitti päättyy Längelmäveden Pappilanselälle.
Vesireitin järviin laskee sivuilta päin pikkuojien kautta muutama järvi. Saunalammiin laskevat koillisesta pikkuojan valuma-alueella sijaitsevat järvet Haapajärvi, Sänkijärvi, Pahajärvi sekä pikkulammikot Eskonpatama, Laurinpatama ja Eeronpatama. Pienellä Iilijärvellä ei ole laskuojaa, mutta se sisältyy tähän valuma-alueeseen. Myllyhautaan laskee Kortelahden lisäksi Viuhonojan valuma-alueella sijaitsevat Kortejärvi ja Valkeejärvi. Muut järvet laskevat suoraan Oriselkään. Niitä ovat Ansionlahti, Kirkkolahti, Pikkusärkkä, Kivikarinjärvi, Kiviniemenlampi ja Oripohjanjärvi.
Nihuanjärven alue (35.742)
Nihuanjärvi toimii valuma-alueen pääuomana sen alajuoksun yläpuoliskolla. Siihen laskee vain pari pientä lampea. Vuorijärvi on näistä yksi ja se sijaitsee Oriveden taajaman länsipuolella Humalavuorella.
Taipaleenjoen alaosan alue (35.743)
Sääksjärven etelärantaan laskee omia laskuojiaan myöten Rajalammi, Meiningit ja Syväjärvi. Sääksjärven itäpäähän laskeva Lukkarinoja on Iso-Miekan ja Pikku-Miekan laskuoja. Iso-Miekan valuma-alueella sijaitsevat Pikku-Vasu, Iso-Vasu ja Nuijajärvi. Pohjoisrantaan tuleva Vitelijärvenoja on Norojärven, Ylä-Vitelin, pohjoisen Vitelijärven ja eteläisen Vitelijärven laskuoja. Pääosa Sääksjärveen laskevista vesistä muodostaa Enojärven laskuoja, joka laskee järven länsipäähän. Sen valuma-alueen rakenteesta kerrotaan alempana.
Enojärven valuma-alue (35.744)
Valuma-alueen keskusjärvenä on Enojärvi, johin kaikki ojat laskevat ja jonka laskujoen kautta vedet jatkavat eteenpäin Sääksjärven läpi alajuoksulle päin. Suurin tulojoki on Enojärven luoteispäähän laskeva Rautajoki. Se on Ukonjärvestä Jylhänjokena alkava lasku-uoma, joka virtaa Rautajärven läpi. Ukonjärven valuma-alue sijaitsee mäkisellä ylängöllä ja siellä on monia pikkujärviä. Niistä huomattavimpia ovat Ralakejärvi, Vääräjärvi, Vähä Ukonjärvi, Väärälammi, Osatunlammi ja Kotojärvi. Rautajoen alajuoksulle yhtyvät Kylmälänlammin ja Kaakkolammin laskuojat. Enojärven pohjoisrantaan laskee Särkioja, joka on Särkijärven lyhyt laskuoja. Särkijärven valuma-alueeseen kuuluvat esimerkiksi Salmijärvi ja Valkeajärvi. Pohjoisrannan Riuttalahteen laskee lisäksi Riuttanevan läpi virtaava Riuttaoja, joka on Ala-Lauttajärven laskuoja. Tähän valuma-alueeseen kuuluvat esimerkiksi Iso-Niska, Routtu, Riuttalammi, Ahvenlammi ja Lauttajärvi. Enojärveen laskee vielä joitakin yksittäisiä lampia, kuten esimerkiksi eterannoille tulevat Matinjärvi, Risteyslammi ja Kaukolahti, sekä koillisrannalle Hanhilammi.
Kooninjoen valuma-alue (35.745)
Kooninjoki laskee Nihuanjärven pohjoispäähän Taipaleenjoen viereen. Pääuoman latvahaara alkaa Siikanevalla Rooppiojana ja kun se Rimmillä saapuu Iso-Haikaran kohdalle, siihen yhtyy pohjoisesta Rimminoja. Silloin pääuoman nimi muuttuu Haikaranojaksi, joka uoman leventyessä vaihtuu Haikarajoeksi. Suoalueen ja järviylängön vaihtuessa nyt hiekkakankaaksi, kutsutaan jokea Haikaran jälkeen Yrösjoeksi. Yrösjoki alittaa ratutatien ja kantatien 66, kunnes etelään käännyttyään joen alajuoksi on koko matkalta Kooninjoen niminen.
Siikanevan eteläinen järviylängön järvet jakautuvat Kooninjoen, Taipaleenjoen ja Jouttijoen valuma-alueiden kesken. Kooninjoen valuma-alueen suuria järviä ovat yläjuoksulla Rukkasjärvi, joka laskee Rooppiojaan, Iso Petäjäjärvi, Saarijärvi, Iso Vuorijärvi ja Vähä Petäjäjärvi, jotka yhtyvät Rimminojana Rooppiojaan, sekä Valkeajärvi ja Iso-Haikara, jotka tulevat Rooppiojaan Rimmin kohdalla. Järviylängöllä valuma-alueeseen kuuluu vielä toistakymmentä pienempää järveä ja pääuoman alajuoksulla siihen yhtyy muutaman järven, kuten esimerkiksi Vähä-Haikaran ja Haukijärven, laskuojat.
Tampereen tuomiokirkko
Maalaukset
Kirkkosalin kuuluisat freskot on maalannut taidemaalari Hugo Simberg. Alttarin kahta puolta ovat maalaukset Haavoittunut enkeli ja Kuoleman puutarha, jotka kuuluvat Simbergin tunnetuimpiin töihin ja joista hän teki myöhemmin useita uusia versioita. Lehterin kaidetta pitkin kirkkosalia kiertää fresko Köynnöksenkantajat, jossa Jeesuksen opetuslapsia symboloivat kaksitoista alastonta pikkupoikaa kannattelevat ruusuköynnöstä. Pääholvin kattoon on maalattu kiemurteleva paratiisikäärme, jonka suussa on hyvän ja pahan tiedon omena. Kirkon ikkunoita koristavat Simbergin loistavat raamatullisia aiheita esittävät lasimaalaukset. Suuren alttaritaulun Ylösnousemus ja kuorin ikkunasommitelman on tehnyt Magnus Enckell. Kirkon koristemaalaukset ovat Carl Slotten tekemiä.
Maalaukset herättivät aikalaisissa äänekästä paheksuntaa, Simbergin Kuoleman puutarhan luurangot ja alastomat köynnöksenkantajat olivat monien mielestä sopimattomia kirkkoon, puhumattakaan siitä, että kirkkosalin kunniapaikalle oli maalattu käärme. Vielä toisen maailmansodan jälkeen piispantarkastuksen yhteydessä "loukkaavia" ja "sopimattomia" freskoja vaadittiin poistettavaksi.
Nykyään Simbergin ja Enckellin maalauksia pidetään suomalaisen symbolismin mestariteoksina.
Pääurut
Kirkon ensimmäiset pääurut valmistuivat vuonna 1907. Urut valmisti Lahden urkutehdas. Nykyiset urut on valmistettu vuonna 1929. Niiden valmistukseen käytettiin alkuperäisten urkujen pillistöä. Muutostyön suunnitteli Tampereen Vanhan kirkon urkuri Aarne Wegelius, ja työn teki Kangasalan Urkutehdas. Uruissa on kolme sormiota ja lähes 70 äänikertaa, mikä tekee niistä Suomen neljänneksi suurimmat kirkkourut. Pääurut peruskorjattiin keväällä 2021.
Sivulehterin urut
Kirkon sivulehterin urut on valmistanut Kangasalan urkurakentamo vuonna 1983.
Kirkon muu käyttö
Tampereen tuomiokirkossa järjestetään varsinaisten kirkollisten toimintojen lisäksi usein myös erilaisia musiikkiesityksiä, kuten urkukonsertteja, oratorioita, kuoroesityksiä jne. Keväällä 2007 siellä esitettiin sisällissodasta kertova Vihan päivät 1918 -kirkkonäytelmä, jonka tapahtumissa kirkkorakennuksella oli tärkeä rooli.
Aari (täsmennyssivu)
Aarilla tarkoittaa seuraavia:
Jorge Ben Jor
Jorge Duilio Lima Menezes (s. 22. maaliskuuta 1945 Rio de Janeiro, Brasilia), joka tunnettiin alun perin taiteilijanimeltään Jorge Ben ja myöhemmin nimeltä Jorge Ben Jor, on brasilialainen populaarimuusikko. Hänen luonteenomainen tyylinsä on sekoitus sambaa, funkia, rockia sekä bossa novaa sanoituksilla, jotka sekoittavat huumoria ja satiiria yleensä yksityisinä pidetyillä aiheilla. Hänen hittikappaleisiinsa lukeutuvat muun muassa ”Chove Chuva”, ”Mas que Nada”, ”Ive Brussel” sekä ”Balança Pena”.
Hänen albuminsa África Brasil (1976) valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Salaperäinen saari
Salaperäinen saari on Jules Vernen romaani, joka kertoo viidestä haaksirikkoisesta kuumailmapallopurjehtijasta ja heidän elämästään autiolla saarella. Se on jatkoa romaaneille Kapteeni Grantin lapset ja Sukelluslaivalla maapallon ympäri, mutta on luonteeltaan täysin näistä poikkeava. Vaikka Salaperäinen saari jatkaa Sukelluslaivalla maapallon ympäri -romaanin tarinaa, menevät näiden kahden teoksen aikajanat osittain päällekkäin. Salaperäisen saaren tapahtumat sijoittuvat vuosiin 1865–1869, eli ne alkavat jo ennen Sukelluslaivalla maapallon ympäri -tarinan tapahtumia, jotka sijoittuvat vuosille 1867–1868. Tästä huolimatta saaren hahmot tuntevat kapteeni Nemon tarinan ennestään.
Teoksesta on julkaistu kaksi selvästi toisistaan eroavaa suomennosta. Otavan lyhennetty laitos on yksinkertaisesti nimeltään Salaperäinen saari, kun taas Kariston täydellisempi käännös on julkaistu neljän niteen sarjana nimillä Haaksirikkoiset ilmapurjehtijat, Saareen heitetty, Kaksi vuotta saarella ja Saaren salaisuus.
Vuonna 1973 aiheesta tehtiin myös kuusiosainen televisiosarja Kapteeni Nemo.
Juoni
Haaksirikkoisten ponnistelujen ansiosta Lincoln-saareksi ristitty autiosaari kehittyy vauraaksi ja miellyttäväksi paikaksi asua. Saaren asukkaita myös tukee jokin salaperäinen voima, joka auttaa heitä pahimpina epätoivon ja pelon hetkinä.
Saarelaisten rakennettua itselleen pienen laivan he löytävät avunpyynnön pullopostina. Avunpyyntö kertoo lähellä olevalla Taborin saarella asuvasta yksinäisestä haaksirikkoisesta. Saarelaiset vierailevat Taborilla ja löytävät villiintyneen miehen, joka on vajonnut niin alkukantaiseen tilaan, että häntä on vaikea kutsua enää edes ihmiseksi. Huolellinen hoito ja ystävyys palauttavat onnettomalle hänen järkensä valon, ja hän kertoo, kuten katuva rikollinen ainakin, tarinan olosuhteista, jotka johtivat hänen karkotukseensa autiosaarelle, ja jotka kerrotaan kokonaisuudessaan romaanissa Kapteeni Grantin lapset.
Saaren asukkaiden rauhallista elämää ilmestyy kuitenkin pian häiritsemään merirosvolaiva. Oudot tapahtumat kuitenkin jatkuvat ja laiva tuhoutuu yllättäen torpedon upottamana. Vain kuusi merirosvoa jää eloon, mutta he onnistuvat aiheuttamaan pahaa vahinkoa siirtolaisille: Herbert haavoittuu vakavasti merirosvon luodista, Ayrton joutuu merirosvojen vangiksi ja koko Näköalaylänkö poltetaan, lisäksi merirosvot tuhoavat saaren asukkaiden rakentaman laivan. Lopulta merirosvot löydetään kuitenkin kuolleina, eivätkä saarelaiset pysty ruumiista päättelemään, mikä heidät on tappanut; jokaisesta löydetään vain pieni punertava jälki. Pian merirosvojen uhan poistuttua koko saarta uhkaa entistä pahempi vaara, sillä saarella oleva tulivuori herää unestaan.
Eräänä iltana kaikki saaren asukkaat ovat koolla asunnossaan, kun heidän rakentamansa sähkötyslaite soittaa siihen rakennettua kelloa. Asukkaat vastaavat soittoon sähköttämällä kysymyksen: "Mitä haluatte?". Vastauksella heidät kutsutaan sähkötyslinjan toiseen päähän, mutta perillä löydetään vain viesti, joka neuvoo seuraamaan sähkötyslinjaan lisättyä uutta johtoa.
Johto opastaa saaren asukkaat meren rannalle ja sitä kautta syvälle saaren sisälle johtavaan tunneliin, jonka päästä löydetään suuri veden täyttämä luola, jota sähköinen valo valaisee. Keskellä luolaa kelluu sukelluslaiva Nautilus, jonka kapteeni Nemo on rakennuttanut. Nautiluksesta saarelaiset löytävät itsensä Nemon, salaperäisen hyväntekijänsä, joka on auttanut heitä siitä asti, kun he ensi kertaa saapuivat Lincoln-saarelle. Kaikki aiemmin salaperäisiksi jääneet tapahtumat saavat selityksensä; lisäksi kapteeni Nemo kertoo elämänsä tarinan. Nemo lahjoittaa siirtolaisille lippaan, jossa on timantteja hänen menneisyydestään aviomiehenä ja isänä sekä kaunis valikoima meren pohjalta kerättyjä helmiä. Kaikki muut aarteet ja taide-esineet menevät aluksen mukana pohjaan.
Viimeisenä palveluksenaan kuoleva kapteeni varoittaa Cyrus Smithiä saarta uhkaavasta vaarasta, joka on jopa pahempi kuin pelkkä tulivuorenpurkaus saattaisi olla: luola, jossa Nautilus lepää, on niin lähellä tulivuoren kraatteria, että vain ohut seinä erottaa veden ja tulen. Jos seinä murtuu, meri syöksyy tulivuoreen aiheuttaen nopean höyrystymisen ja siten rajun räjähdyksen, joka saattaa tuhota koko saaren.
Kapteeni Nemon kuoltua tiiviiksi lukittu Nautilus upotetaan ulkopuolisten vesihanojen avulla ja saaren asukkaat palaavat asuntoonsa, mutta heidän ainoa ajatuksensa on saada valmiiksi laiva, jolla he pystyisivät pakenemaan uhkaavaa tuhoa. Laivaa ei kuitenkaan saada ajoissa valmiiksi, vaan luolan seinä murtuu ja koko saaresta jää jäljelle vain pieni luoto keskelle autiota merta.
Saaren ja ennen kaikkea laivan tuhouduttua asukkaiden tilanne käy epätoivoiseksi. Lopulta heidän voimansa ovat niin vähissä, että vain Ayrton jaksaa tarkkailla ympäristöä ja viimeisillä voimillaan näyttää merkkejä lähestyvälle Duncan-laivalle, joka on saapunut hakemaan Ayrtonia. Saarelaisten toivuttua Duncanin kannella heille kerrotaan, miten Taborin saarelle saavuttaessa miehistö löysi viestin, joka kertoi Lincoln saaren aseman. Viestin käsialasta saarelaiset tunnistavat kapteeni Nemon, joka täten vielä viimeisen kerran ojentaa auttavan kätensä kuolemankin toiselta puolelta suojattiensa avuksi.
Aarrelipaskin pelastuu ja sen turvin perustetaan Iowan osavaltioon yhteinen suuri maatila, jonka paikat nimetään kadonneella saarella olleiden mukaan. Tilalla vierailevat lopulta kaikki kapteeni Nemon ja kapteeni Grantin kaksoistarinaan liittyneet henkilöt.
With or Without You
”With or Without You” on irlantilaisen rock-yhtye U2:n kappale. Se on kolmas raita yhtyeen vuonna 1987 julkaistulla viidennellä studioalbumilla The Joshua Tree, ja se julkaistiin albumin ensimmäisenä singlenä 21. maaliskuuta 1987. Kappaleesta tuli yhtyeen uran siihen asti suurin singlemenestys ja ensimmäinen listaykköseksi Yhdysvalloissa ja Kanadassa noussut kappale. Suomessa single nousi virallisen listan sijalle 5. ”With or Without Youn” on säveltänyt ja sanoittanut U2:n laulaja Bono.
Kappale on tunnettu kitaristi The Edgen Infinite Guitarilla soittamista, yhtämittaisesti jatkuvista kitaraosuuksista, basisti Adam Claytonin bassomelodiasta ja laulaja Bonon voimakkaasta tulkinnasta. ”With or Without You” kehittyi alun perin vuonna 1985 äänitetystä demokappaleesta, jota yhtye työsti ahkerasti läpi The Joshua Treen äänittämisen. Kappale on tyyliltään balladi, ja se sai inspiraationsa Bonon henkilökohtaisista tuntemuksista.